钦定古今图书集成/理学汇编/学行典/第272卷 > 刘春瓢
## 钦定古今图书集成/理学汇编/学行典/第272卷 > 刘春瓢

按《济南府志》：“刘春瓢，原名思义，字继贤，禹城人。游庠
数年，忽弃其业，曰：‘吾终不为利禄作此拘溺语’。益刻
意古作，往来齐鲁燕赵间，寻访异人，凡十馀年。忽自
语曰：‘道在是矣’。遂闭户不出，怡然有自得状。雅意山
水，兴到则曳杖林泉，尽日忘归。士大夫有邀游者，则
欣然相从。数杯后，颓然卧地，醒后不辞而去。吟诗极”
艰苦，然往往有佳句。所著诗文百馀篇，藏于家。